Br: 07-322/20-upI-60/11 10.06.2020. godine

Sekretarijat za investicije, uređenje prostora i održivi razvoj, rješavajući po zahtjevu nosioca projekta „Luštica Development“ a.d. iz Tivta, Radovići bb, u postupku davanja saglasnosti na Elaborat o procjeni uticaja na životnu sredinu za Glavni sistem za irigaciju golf terena u okviru Luštica Development-a, na poluostrvu Luštica, opština Tivat, a na osnovu člana 24 Zakona o procjeni uticaja na životnu sredinu („Službeni list CG“, br. 75/18), članova 18 i 46 stav 1 Zakona o upravnom postupku („Službeni List CG“, br. 56/14, 20/15, 40/16 i 37/17), te člana 7 stav 1 tačka 1 Odluke o organizaciji i načinu rada lokalne uprave Opštine Tivat („Sl.list CG-opštinski propisi“, br. 43/18, 15/19, 08/20) donosi:

**R J E Š E NJ E**

1 – Daje se saglasnost na Elaborat o procjeni uticaja na životnu sredinu za Glavni sistem za irigaciju golf terena u okviru Luštica Development-a, na poluostrvu Luštica, opština Tivat, broj 07-322/20-upI-60/9 od 08.06.2020. godine, izrađen od strane Instituta za razvoj i istraživanja u oblasti zaštite na radu - Sektora za ekologiju iz Podgorice, pod brojem 05-157/2 od 03.06.2020. godine, u postupku sprovedenom po zahtjevu nosioca projekta „Luštica Development“ a.d. iz Tivta, koji je urađen u skladu sa odredbama Zakona o procjeni uticaja na životnu sredinu.

2 – Nalaže se nosiocu projekta da planirani projekat Glavnog sistema za irigaciju golf terena u okviru Luštica Development-a, na poluostrvu Luštica, opština Tivat, realizuje u svemu prema mjerama zaštite životne sredine utvrđenim u Elaboratu o procjeni uticaja na životnu sredinu iz tačke 1 ovog Rješenja, a koje se odnose na:

- Mjere predviđene za sprečavanje, smanjenje ili otklanjanje štetnih uticaja u toku izgradnje, funkcionisanja i u slučaju akcidenta i

- Program praćenja uticaja na životnu sredinu.

Realizovanost mjera zaštite životne sredine definisanih u Elaboratu o procjeni uticaja na životnu sredinu na koji je data saglasnost utvrđuje nadležni organ - Ekološka inspekcija, tokom izgradnje, funkcionisanja projekta i u slučaju akcidenta.

3 – Ovo Rješenje prestaje da važi ukoliko nosilac projekta ne pribavi građevinsku dozvolu ili podnese prijavu početka građenja ili odobrenje ili saglasnost za izvođenje projekta u roku od dvije godine od dana prijema ovog rješenja.

O b r a z l o ž e nj e

„Luštica Development“ a.d. iz Tivta, obratio se ovom Sekretarijatu zahtjevom, broj 07-322/20-upI-60 od 02.04.2020.godine, za davanje saglasnosti na Elaborat o procjeni uticaja na životnu sredinu za Glavni sistem za irigaciju golf terena u okviru Luštica Development-a, na poluostrvu Luštica, opština Tivat. Uz zahtjev je dostavljen Elaborat u pisanoj formi u tri primjerka i u elektronskom obliku.

 U skladu sa članom 20 Zakona o procjeni uticaja na životnu sredinu, o zahtjevu i o vremenu i mjestu održavanja javne rasprave su, pismenim aktom broj 07-322720-upI-60/1 od 03.04.2020. godine, obavješteni zainteresovani organi i organizacije, dok je zainteresovana javnost obavještena oglasom u dnevnom listu „Pobjeda”, objavljenim dana 03.04.2020. godine, kao i na veb-sajtu Opštine Tivat [www.opstinativat.me](http://www.opstinativat.me). Ostavljen je rok u kojem su svi zainteresovani mogli imati uvid u predmetni Elaborat, a javna tribina je održana 26.05.2020. godine u Opštini Tivat.

 Elaborat o procjeni uticaja na životnu sredinu, broj 07-322/20-upI-60 od 02.04.2020.godine, dana 20.05.2020. godine, a Izvještaj o javnoj raspravi, broj 07-322/20-upI-60/6 od 29.05.2020. godine, dana 29.05.2020. godine, dostavljeni su Komisiji za ocjenu elaborata**,** koja je obrazovana Rješenjem Sekretarijata za investicije, uređenje prostora i održivi razvoj, broj 07-322/20-upI-60/4 od 20.05.2020. godine.

Komisija za ocjenu elaborata razmotrila je dostavljenu dokumentaciju i konstatovala u Izvještaju, broj 07-322/20-upI-60/7 od 02.06.2020. godine, da je predmetni Elaborat o procjeni uticaja potrebno dopuniti u skladu sa primjedbama datim u pomenutom Izvještaju. Sekretarijat za investicije, uređenje prostora i održivi razvoj je nosiocu projekta dostavio Zahtjev za ispravku podneska, broj 07-322/20-upI-60/8 od 02.06.2020. godine, sa pomenutim Izvještajem u prilogu u kojem se nalaže nosiocu projekta da izvrši izmjene i dopune u skladu sa navedenim primjedbama i dostavi ovom organu inovirani Elaborat u roku od dvadeset dana od dana prijema ovog akta.

Sekretarijatu za investicije, uređenje prostora i održivi razvoj dostavljen je inovirani Elaborat o procjeni uticaja na životnu sredinu, broj 07-353-up-60/9 od 08.06.2020. godine, izrađen od strane Instituta za razvoj i istraživanja u oblasti zaštite na radu - Sektora za ekologiju iz Podgorice, pod brojem 05-1484/2 od 03.06.2020. godine, koji je proslijeđen Komisiji za ocjenu elaborata dana 08.06.2020. godine. Komisija za ocjenu elaborata dostavila je Izvještaj broj, 07-322/20-upI-60/10 od 09.06.2020. godine, sa predlogom davanja saglasnosti na predmetni, inovirani Elaborat.

 Odredbom člana 24 stav 1 Zakona o procjeni uticaja na životnu sredinu propisano je da odluku o davanju saglasnosti ili odbijanju zahtjeva za davanje saglasnosti na elaborat, donosi nadležni organ na osnovu izvještaja i predloga odluke komisije za ocjenu elaborata.

Imajući u vidu navedeno, Sekretarijat za investicije, uređenje prostora i održivi razvoj, na osnovu sprovedenog postupka, razmatranja Elaborata o procjeni uticaja na životnu sredinu, uvida u dostavljeni Izvještaj Komisije, a sa primjenom odredaba člana 24 Zakona o procjeni uticaja na životnu sredinu, odlučio je da izda saglasnost na predmetni, inovirani Elaborat.

Ovim Rješenjem utvrđena je obaveza nosiocu projekta da planirani projekat Glavnog sistema za irigaciju golf terena u okviru Luštica Development-a, na poluostrvu Luštica, opština Tivat, realizuje u svemu prema mjerama zaštite životne sredine utvrđenim u predmetnom Elaboratu o procjeni uticaja na životnu sredinu. Realizovanost mjera zaštite životne sredine definisanih u Elaboratu o procjeni uticaja na životnu sredinu projekat za Glavni sistema za irigaciju golf terena u okviru Luštica Development-a, na poluostrvu Luštica, opština Tivat, broj 07-322/20-upI-60/9 od 08.06.2020. godine, izrađen od strane Instituta za razvoj i istraživanja u oblasti zaštite na radu - Sektora za ekologiju iz Podgorice, pod brojem 05-1484/2 od 03.06.2020. godine, na koji je data saglasnost, utvrđuje nadležni organ - Ekološka inspekcija, te je nosilac projekta obavezan da obavijesti nadležni organ - Ekološku inspekciju, prije početka izvođenja radova, kako bi isti, shodno članu 26 Zakona o procjeni uticaja na životnu sredinu, utvrdio da li su realizovane sve mjere predviđene predmetnim Elaboratom o procjeni uticaja na životnu sredinu.

Ovo rješenje prestaje da važi ukoliko nosilac projekta ne pribavi građevinsku dozvolu ili podnese prijavu početka građenja ili odobrenje ili saglasnost za izvođenje projekta u roku od dvije godine od dana prijema ovog rješenja, u smislu člana 25 Zakona o procjeni uticaja na životnu sredinu.

Sekretarijat za investicije, uređenje prostora i održivi razvoj obavijestiće zainteresovane organe i organizacije o donijetoj odluci u skladu sa odredbama Zakona o procjeni uticaja na životnu sredinu.

Na osnovu prednje izloženog odlučeno je kao u dispozitivu.

**Uputstvo o pravnoj zaštiti:** Protiv ovog Rješenja može se izjaviti žalba Glavnom administratoru Opštine Tivat u roku od 15 dana od dana prijema Rješenja. Žalba se ulaže preko ovog Sekretarijata uz uplatu administrativne takse u iznosu od 5 € na žiro račun broj 510-9146777-39.

Rukovoditeljka Odjeljenja v.d. Sekretar Sekretarijata

Biljana Krivokapić, dipl.ing.tehn. Marko Petričević

Samostalni savjetnik II

za poslove zaštite životne sredine

Igor Mamula, dipl.ing.polj.

Dostavljeno:

- “Luštica Development” a.d., Radovići bb, Tivat, x 2

- Ekološka inspekcija, Oktobarske revolucije br. 130, Podgorica

- a/a